Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 1093

[Melléklet a 40/2002. (V. 24.) OM rendelethez] „KERESKEDELMI ÉS MARKETING ALAPISMERETEK ÉRETTSÉGI VIZSGA I. RÉSZLETES KÖVETELMÉNYEK A kereskedelmi és marketing alapismeretek szakmai előkészítő érettségi vizsgatárgy részletes vizsgakövetelményeinek kidolgozása a kereskedelem-marketing, üzleti adminisztráció szakmacsoportba tartozó szakközépiskolák számára készült. A tantárgy az érettségin a szabadon választható vizsgatárgyak körét bővíti. A kereskedelmi és marketing alapismeretek komplex vizsgatárgy, részletes követelményei alapvetően a Kereskedelem-marketing, üzleti adminisztráció szakmacsoport érettségire épülő szakképesítései központi programjainak A vállalkozások alapítása, működtetése, átszervezése, megszüntetése illetve marketing témaköreire épülnek. A részletes vizsgakövetelmények közép- és emelt szinten egyaránt kompetencia elv alapján készültek. Középszinten alapvetően az ismeret és a megértés szintje dominál, emelt szinten fokozottabban előtérbe kerül az alkalmazási és integrálási képesség is. Az ismeretek és készségek legnagyobb része középszinten és emelt szinten egyaránt megjelenik. A részletes vizsgakövetelményeket tartalmazó táblázat emelt szintű oszlopa csak a középszintet meghaladó követelményeket tartalmazza, de az emelt szintű vizsga természetesen magába foglalja a középszintű követelményeket is. A) KOMPETENCIÁK 1. Tájékozódás a Gazdálkodási ismeretek témaköreiben Vizsgaszintek Témák Középszint Kompetenciák kiegészítése emelt szinten Vállalkozási formák Legyen képes ismertetni a vállalatok fajtáit a tulajdonforma, a tevékenység jellege, a méret és a társasági forma szerint. Legyen képes bemutatni az egyéni és társas vállalkozások jellemzőit a felelősség, a munka és a nyereség/tőke megosztása alapján. Legyen képes ismertetni az egyéni és társas vállalkozások alapítására vonatkozó jogi szabályozást, az alapítás gyakorlati teendőit, az adatszolgáltatási kötelezettségeket, a személyes és internetes cégalapítás lehetőségeit. Legyen képes bemutatni az egyéni és társas vállalkozások megszüntetésére vonatkozó jogi szabályozást (felszámolási eljárás, csőd), az adatszolgáltatási kötelezettségeket, a megszüntetés gyakorlati teendőit. Legyen képes bemutatni a vállalkozás gazdasági, jogi, társadalmi-politikai környezetét (hatóságok, pénzintézetek, intézmények stb.). Legyen képes ismertetni az okmányirodák és a cégbíróság feladatait. Legyen képes összehasonlítani a vállalkozási formákat előnyeik, hátrányaik szerint. Tudjon dönteni a vállalkozás alapításáról a vállalkozási formák ismeretében. Tudjon különbséget tenni a vállalatok szervezeti átalakulásai: a fúzió, a felvásárlás és a szövetkezet között. 2009/56. szám A vállalkozás tárgyi feltételei Legyen képes számba venni, és a telephely kiválasztása során alkalmazni a tevékenységformának megfelelő telephely kiválasztásának üzleti szempontjait. Legyen képes a megfelelő telephely kiválasztására megadott szempontok alapján. Legyen képes felmérni, hogy a tevékenység végzéséhez milyen felszerelési, berendezési tárgyak szükségesek. Legyen képes feltérképezni a felszerelési, berendezési tárgyak beszerzési lehetőségeit az ár és a tranzakciós költségek figyelembevételével. Legyen képes bemutatni az áru- és vagyonvédelem külső és belső védelmi rendszereit. Legyen képes a rendelkezésre álló alapterület hatékony kihasználásának megtervezésére. Legyen képes a vállalkozás belső- és külső képének kialakítására az üzleti és biztonsági előírásokat figyelembe véve. A vállalkozás személyi feltételei Legyen képes ismertetni a tevékenységformának megfelelő munkakörök kialakításának üzleti szempontjait. Legyen képes meghatározni a vállalkozás munkaerő-szükségletét, az optimális létszámot. Legyen képes munkaköri leírások elkészítésére. Legyen képes a munkaerő felvétel, és a munkaviszony létesítéséhez, illetve megszüntetéséhez kapcsolódó gyakorlati teendők számbavételére, megszervezésére, elvégzésére. Legyen képes ismertetni a bérfizetés bizonylatait, tartalmát. Legyen képes bemutatni a bérgazdálkodás szempontjait és a bérgazdálkodás mutatószámait. Legyen képes ismertetni a munkabér terheit és a személyi jövedelemadó lényegét. Végezzen számításokat a bérgazdálkodás mutatószámainak meghatározására, az eredményekből tudjon következtetéseket levonni. Legyen képes az eredmények alapján döntési alternatívákban gondolkodni, és döntést hozni. Elemezze a béreket, a bérek összetételét. Ismertesse a bérköltség összetevőit. Végezzen bérszámfejtést. Legyen képes ismertetni a jövedelem összetételét, a béren kívül juttatások rendszerét, motiváló szerepét. Legyen képes adóbevallást készíteni a szükséges dokumentumok felhasználása segítségével. A vállalkozások erőforrásai és vagyona Legyen képes bemutatni a vállalkozások erőforrásait. Legyen képes ismertetni a vállalkozás vagyonának tagolását a számviteli törvény mérlegtételei alapján. Legyen képes bemutatni az egyszerűsített mérleg szerkezetét, tartalmát. Legyen képes következtetéseket levonni a mérleg adataiból. Legyen képes döntési alternatívák átgondolására a mérlegadatok ismeretében. A vállalkozások nyereségérdekeltsége, az eredmény keletkezése Legyen képes különbséget tenni a vállalat rövid és hosszú távú céljai között. Legyen képes ismertetni, és megadott adatok alapján kiszámítani a vállalkozásokat érintő adókat. 2009/56. szám Ismertesse az eredmény keletkezését a számviteli törvény alapján. Legyen képes ismertetni az A típusú, összköltség eljárással készített eredmény-kimutatás szerkezetét. Legyen képes elemezni az eredménykimutatás és a mérleg kapcsolatát. Legyen képes bemutatni a vállalkozások nyereségképzésének folyamatát. Tudjon számításokat végezni a vállalkozás eredményére vonatkozóan. Legyen képes döntési alternatívák átgondolására a vállalkozás eredménye alapján. Legyen képes következtetéseket levonni a vállalkozás eredményének adataiból. A vállalkozások tevékenységének elemzése, a mutatószámok alkalmazása, a likviditás figyelése Legyen képes ismertetni az árbevétel alakulását meghatározó tényezőket. Legyen képes bemutatni a beszerzési ár szerepét, az árképzés módjait, az árrés alakulását befolyásoló tényezőket. Legyen képes az eladási ár kiszámítására. Legyen képes ismertetni a költségek fajtáit, csoportosításuk szempontjait, a költségek alakulására ható tényezőket. Legyen képes ismertetni és kiszámítani a vállalkozás hatékonyságát, jövedelmezőségét, fizetőképességét. Ismerje a vállalkozás cash-flow-jának szerepét, elemeit, lényegét. Legyen képes ismertetni és ábrázolni a költségfüggvényeket. Legyen képes a költségfüggvények közötti kapcsolat bemutatására, a költségfüggvényekkel kapcsolatos számítások elvégzésére. Legyen képes az árréstömegre ható tényezők elemzésére. Legyen képes a vállalkozás cashflow-jának kiszámítására és elemzésére. Ismerje és értse az ÁFA szerepét. A vállalkozások finanszírozási formái Legyen képes ismertetni a vállalkozás tőkeszükségletét befolyásoló tényezőket. Legyen képes bemutatni a finanszírozás lehetőségeit (hitelek, értékpapírok), lényegét, jellemzőit. Legyen képes ismertetni az értékpapírok fajtáit. Legyen képes ismertetni a finanszírozási formák közötti választás üzleti szempontjait. Legyen képes az értékpapírokkal kapcsolatos számítások elvégzésére (diszkontálás, jövőbeni érték számítás). Tudjon választani a finanszírozási formák között a számítási eredmények alapján. Végezzen számításokat a hitelekkel kapcsolatosan. Az üzleti terv jelentősége, fejezetei Legyen képes felismerni az üzleti terv jelentőségét, elkészítésének szükségességét. Legyen képes bemutatni az üzleti terv fejezeteit, szerkezetét. Az üzleti terv készítésének folyamata, az üzleti terv összeállítása Legyen képes egy mikro-, illetve kisvállalkozás pénzügyi és marketing tervének elkészítésére megadott adatok alapján. Legyen képes egy mikro-, illetve kisvállalkozás üzleti tervének elkészítésére. Európai Unió Ismerje az Európai Unió történetét, intézményeit, szerződéseit, a maastrichti és a koppenhágai kritériumokat. Ismerje az euró magyarországi bevezetésének korlátait, a bevezetéssel járó előnyöket, hátrányokat, legyen képes 2009/56. szám Legyen képes bemutatni Magyarország és az Európai Unió kapcsolatát. Ismerje az Európai Unióval kapcsolatos információk megszerzésének lehetőségeit, az Unió hivatalos honlapját, a kapcsolódó magyar weboldalakat, a segítségkérés módját vitás kérdések rendezéséhez. Ismerje a schengeni övezet jelentőségét, hazánk szerepét az övezet működésében. Ismerje az európai uniós vállalkozási formákat. Legyen képes az Európai Unió négy alapszabadságának bemutatására. Legyen képes forrásanyag segítségével a hazai vállalkozásokra vonatkozó európai uniós szabályok bemutatására. megmagyarázni azokat. Legyen képes a hazai vállalkozásokra vonatkozó európai uniós szabályok bemutatására. 2. Tájékozódás a Marketing témaköreiben Vizsgaszintek Témák Középszint Kompetenciák kiegészítése emelt szinten A marketing kialakulásának, fogalmának, fejlődésének ismertetése Tudja értelmezni a marketing fogalmát és alkalmazási területeit, kifejteni, bemutatni a marketing tartalmát, a kereskedelmi marketing, szolgáltatásmarketing lényegét. Tudjon különbséget tenni a marketing-mix összetevői között. Tudja értelmezni a marketingkoncepció tartalmát. Legyen képes felismerni a marketingorientáció érvényesülését. A piac, a piaci környezet elemzése Legyen képes ismertetni a vállalat mikro- és makrokörnyezetét. Tudja definiálni a piac fogalmát és kategóriáit. Legyen képes bemutatni a piac szerkezetét és a piaci formákat. Tudja jellemezni a piaci szereplőket és a piactípusokat. Legyen képes jellemezni a marketingstratégiák típusait, a marketing hadviselés formáit és megvalósításának elveit. A fogyasztói vásárlói magatartás tényezői Tudja értelmezni a fogyasztói magatartás modelljét és a fogyasztói magatartást befolyásoló tényezőket. Legyen képes bemutatni a vásárlói döntéseket befolyásoló tényezőket. Tudjon különbséget tenni a vásárlási folyamat szakaszai között, tudja azokat jellemezni. Legyen képes elemezni a vásárlási magatartás típusait. Tudja elemezni a vásárlási folyamat befolyásolásának marketing módszereit. Legyen képes felismerni a szervezeti vásárlók beszerzési magatartását befolyásoló tényezőket. A célpiaci marketing, piacszegmentálás értelmezése. A célpiacok kiválasztása. Tudja a differenciálatlan és a differenciált marketing jellemzőit, legyen képes különbséget tenni közöttük. Tudja értelmezni a célpiaci marketing lényegét és kialakulását. Legyen képes ismertetni a piac szegmentálásának ismérveit. Legyen képes értelmezni a szervezeti vásárlók piacszegmentációját. 2009/56. szám Tudja értelmezni a piacszegmentáció lényegét. Legyen képes bemutatni a célpiacok kiválasztásának elemeit. Ismerje a termék pozicionálását. A marketing információs rendszere Legyen képes meghatározni a marketing információszükségletét. Legyen képes bemutatni az információs rendszer funkcióit. Tudja értelmezni a MIR belső rendszerét, működését. A piackutatás fajtáinak, módszereinek megfogalmazása Legyen képes felismerni a marketing és a piackutatás kapcsolatát. Legyen képes értelmezni a piackutatás funkcióit, a piackutatás folyamatát, módszereit. Tudjon piackutatáshoz szükséges információkat beszerezni. Legyen képes bemutatni a piackutatási módokat. Tudjon mintavételi tervet szerkeszteni. Legyen képes megtervezni egyszerűbb piackutatási eljárást. Tudjon kérdőívet szerkeszteni. A piackutatás felhasználási területeinek megismerése Legyen képes a piackutatási eredményeket értékelni. A termékpolitika és termékfejlesztés értelmezése Tudja a termék fogalmát. Legyen képes a termék osztályozását, a termékfejlesztés folyamatát ismertetni. Tudja kifejteni a termékpiaci stratégiák jelentőségét. Tudja elemezni a termék piaci életgörbéjét és az életgörbe egyes szakaszainak jellemzőit. Legyen képes meghatározni a termékpiaci stratégiákat és a termékportfóliót. Tudja jellemezni az ötletkeresési technikákat. Az árpolitika és árstratégia értelmezése Tudja az ár fogalmát és szerepét, az árképzési rendszereket. Legyen képes az árpolitika lényegét, célkitűzéseit megfogalmazni. Tudja jellemezni az árdifferenciálást és az árdiszkriminációt. Legyen képes bemutatni a fedezeti pont meghatározását. Tudja ismertetni a fogyasztói árelfogadást és árérzékenységet befolyásoló tényezőket. Az értékesítéspolitika, értékesítési csatornák kiválasztása Legyen képes az értékesítési rendszer logisztikai és áruforgalmat elősegítő funkcióit megfogalmazni. Legyen képes felismerni a kereskedelem helyét a piacgazdaságban és elemezni szerepét. Legyen képes bemutatni a marketing és az elosztási csatornák közötti összefüggést. Legyen képes jellemezni a franchise-t. A kommunikációs politika megismerése Legyen képes meghatározni a kommunikáció fogalmát és ismertetni fajtáit. Tudja értelmezni a kommunikációs folyamatot. A marketingkommunikáció eszközrendszere Legyen képes megfogalmazni a marketingkommunikáció lényegét. Legyen képes bemutatni a kommunikációs mix elemeit. 2009/56. szám A reklám szerepe és fejlődése Tudja definiálni a reklám fogalmát és ismertetni szerepét. Legyen képes bemutatni a reklám fejlődését. Tudja jellemezni a reklám fajtáit. A reklámeszközök és reklámhordozók Tudjon különbséget tenni a reklámeszközök között. Legyen képes bemutatni a reklámhordozók szerepét. Tudja azonosítani a reklámeszközöket és a reklámhordozókat. Tudja elemezni a reklámhatásokat. A public relations értelmezése Tudjon válaszolni a public relations fogalmára és jellemzőire vonatkozó kérdésekre. Legyen képes felsorolni a PR területeit. Tudjon különbséget tenni a külső és belső PR között. Tudjon különbséget tenni a PR akciók között, és ismerje a szponzorálás formáit. Az eladásösztönzés, a személyes eladás Tudjon válaszolni az eladásösztönzés fogalmára, funkcióira vonatkozó kérdésekre. Legyen képes bemutatni az SP módszereket. Legyen képes ismertetni a személyes eladás fogalmát, jellemzőit, előnyeit. Legyen képes bemutatni a PS területeit. Legyen képes ismertetni az eladóval szemben támasztott követelményeket. Legyen képes átlátni az eladási magatartás és az értékesítési mód kapcsolatát. Az image és az egyedi vállalati arculat megfogalmazása Tudja értelmezni az image lényegét, fajtáit. Legyen képes bemutatni és elemezni a vállalati arculatot befolyásoló tényezőket. Legyen képes jellemezni a CI összetevőit: formai és tartalmi elemeit. Az egyéb piacbefolyásolási eszközök összevetése Legyen képes ismertetni a védjegy funkcióit, típusait. Legyen képes meghatározni a csomagolás funkcióit és típusait. Tudjon válaszolni a vevőszolgálat szerepére és lényegére vonatkozó kérdésekre. Tudja értelmezni a márkaépítés folyamatát és a márkahűséget. 2009/56. szám 3. Tájékozódás a Közgazdaságtan témaköreiben (csak emelt szinten) Vizsgaszintek Témák Középszint Kompetenciák kiegészítése emelt szinten A közgazdaságtudomány Legyen képes a közgazdaságtan alapfogalmainak szakszerű definiálására. Tudja értelmezni a munkamegosztást, a gazdaság erőforrásait, a termelési tényezőket. Legyen képes értelmezni az erőforrások szűkösségét és a közgazdaságtan válaszát a szűkösségre. Tudja értelmezni a piac elemeit és bemutatni a keresleti-kínálati függvényeket. Legyen képes jellemezni Marshallkereszten egy termék piacát. Legyen képes ábrázolni a Marshallkeresztet. Tudja értelmezni a piaci egyensúlytalanság eseteit. Tudjon számításokat végezni a keresleti és kínálati függvény ismeretében. A vállalat és a termelői magatartás Legyen képes jellemezni a vállalat környezetét. Legyen képes értelmezni a technikai és gazdasági hatékonyság fogalmát. Legyen képes bemutatni a gazdasági időtávokat és azok jelentőségét a vállalat életében. Tudjon különbséget tenni a különféle vállalati költségek között. Legyen képes alapadatokból különféle költségeket, illetve profitokat kiszámítani. Tudja ábrázolni az átlagköltség függvények közötti összefüggést, valamint a termelési függvény és a költségfüggvények közötti összefüggést, és tudjon számításokat végezni ezekkel kapcsolatban. Tudja megkülönböztetni az egyes profitkategóriákat, legyen képes felismerni a köztük lévő összefüggést. Legyen képes kiszámítani a költségeket, illetve profitokat. A vállalat kínálata és a piac jellege Tudja jellemezni az egyes piacformákat. Legyen képes bemutatni és ábrázolni a profitmaximum elérésének feltételeit tökéletes verseny esetén. Tudja jellemezni az üzemszüneti és a fedezeti pontot, valamint a veszteségminimalizálás állapotát. 2009/56. szám Legyen képes ábrázolni a profitmaximum elérésének feltételeit monopólium esetén. Tudja összehasonlítani a tökéletesen versenyző iparágat és a monopóliumot. Tudja ábrázolni és elemezni a fogyasztói többlet és a holtteherveszteség alakulását, tudja számszerűen is meghatározni nagyságukat. Tudjon számításokat végezni az optimális termelési mennyiség, az üzemszüneti és fedezeti pont, ill. a profit vagy veszteség tömegének meghatározására. A vállalatok a nemzetközi piacon Tudja értelmezni a nemzeti piacbelpiac (EU) – külpiac-világpiac fogalmát. Legyen képes bemutatni a külső gazdasági hatások szerepét. Tudja értelmezni a komparatív előnyök kihasználását. Legyen képes bemutatni a vállalatok külpiacra lépésének módjait. Legyen képes elmagyarázni a termékek versenyét a külpiacon. A makroökonómia alapösszefüggései Tudjon különbséget tenni a mikro- és makroszemlélet között. Legyen képes ismertetni a makrogazdaság szereplőit és bemutatni a közöttük végbemenő jövedelemáramlásokat. A makrofolyamatok befolyásolhatósága Tudja értelmezni az állam feladatait, az állami beavatkozások okait és a lehetséges megoldásokat. Tudja megkülönböztetni a monetáris és a fiskális politika előnyeit és hátrányait. Ismerje a beavatkozás korlátait. Ismerje a makrogazdaság főbb problémáit: munkanélküliség, infláció. B) TÉMAKÖRÖK 1. Tájékozódás a Gazdálkodási ismeretek témaköreiben Vizsgaszintek Témák Középszint Tartalmi kiegészítés emelt szinten A vállalkozási formák értelmezése A vállalatok fajtái. Az egyéni és társas vállalkozások jellemzői. A vállalkozások alapításának, megszüntetésének jogi szabályai, gyakorlati teendői. A vállalkozás környezete. A vállalkozási formák összehasonlítása. A vállalatok szervezeti átalakulásai. 2009/56. szám A vállalkozások tárgyi feltételei A telephely kiválasztása. A tevékenységhez szükséges berendezések, felszerelések, beszerzési lehetőségeik. Az áru- és vagyonvédelem rendszerei. Az alapterület kihasználása. A vállalkozás belső és külső képének kialakítása, üzleti és biztonsági előírások. A vállalkozások személyi feltételei A vállalkozások munkaerőszükséglete. Munkakörök kialakítása. A munkaerő alkalmazásának, a munkaviszony felmondásának teendői. A bérkifizetés bizonylatai. Bérgazdálkodás. A munkabér terhei, az adók. A bérgazdálkodás mutatószámai. Bérszámfejtés készítése. A bérek összetétele, béren kívüli juttatások. A jövedelem összetétele. Az adóbevallás szerkezete, elkészítése. A vállalkozások erőforrásai és vagyona A vállalkozás erőforrásainak szerkezete. A vállalkozás vagyona, a mérleg tételei. Az egyszerűsített mérleg szerkezete. A mérlegadatok értelmezése. A vállalkozások nyereségérdekeltsége, az eredmény keletkezése A vállalat céljai. Az eredmény keletkezése. Az A típusú eredménykimutatás. Az eredménykimutatás és a mérleg kapcsolata. A vállalatok nyereségképzése. A vállalkozásokat érintő adók. A vállalkozás eredményének értelmezése. A vállalkozások tevékenységének elemzése, a mutatószámok alkalmazása, a likviditás figyelése Az árbevétel összetétele. Az árképzés. A vállalat költségei. Önköltségszámítás. Hatékonyság, jövedelmezőség, fizetőképesség. A vállalkozás cash-flow-ja. Költségfüggvények és kapcsolataik. Cash-flow számítása. Az ÁFA szerepe. A vállalkozások finanszírozási formái A vállalkozás tőkeszükséglete. A finanszírozás lehetőségei. Értékpapírok. Hitelek. Az értékpapírok értékének meghatározása. Választás a finanszírozási formák között. Az üzleti terv jelentősége, fejezetei Az üzleti terv jelentősége. Az üzleti terv fejezetei, szerkezete. Az üzleti terv készítésének folyamata, az üzleti terv összeállítása A pénzügyi és marketing terv összeállítása. Az üzleti terv összeállítása. 2. Tájékozódás a Marketing témaköreiben Vizsgaszintek Témák Középszint Tartalmi kiegészítés emelt szinten A marketing kialakulása, fogalma, fejlődése A marketing fogalma és alkalmazási területei. A marketing, kereskedelmi marketing, szolgáltatásmarketing tartalma. A marketing-mix összetevői. A marketingkoncepció és a marketingorientáció érvényesülése. A piac, a piaci környezet elemzése A vállalat mikro- és makrokörnyezete. A piac fogalma és kategóriái. A piac szerkezete és a piaci formák. A piaci szereplők és a piactípusok. A marketingstratégiák típusai, a marketing hadviselés formái és megvalósításának elvei. 2009/56. szám Fogyasztói és szervezeti vásárlói magatartás A fogyasztói magatartás modellje és a fogyasztói magatartást befolyásoló tényezők. A vásárlói döntéseket befolyásoló tényezők. A vásárlási folyamat szakaszai. A vásárlási magatartás típusai. A vásárlási folyamat befolyásolásának marketing módszere. A szervezeti vásárlók beszerzési magatartását befolyásoló tényezők. A célpiaci marketing, piacszegmentálás. A célpiacok kiválasztása A differenciálatlan és a differenciált marketing jellemzői. A célpiaci marketing lényege és kialakulása. A piacszegmentáció lényege. A célpiacok kiválasztása. A termék pozicionálása. A piac szegmentálásának ismérvei. A szervezeti vásárlók piacszegmentációja. A marketing információs rendszer A marketing információszükséglete. Az információs rendszer funkciói. A MIR belső rendszere, működése. A piackutatás fajtái, módszerei A marketing és a piackutatás kapcsolata. A piackutatás funkciói, a piackutatás folyamata, módszerei. A piackutatáshoz szükséges információk beszerzése. A piackutatási módok. A kutatási módszerek csoportosítása. Mintavételi terv, kérdőív. A piackutatási eredmények értékelése. A piackutató jelentés. A piackutatás felhasználási területei A piackutatás eredményének értékelése. A termékpolitika, termékfejlesztés A termék fogalma, a termék osztályozása, termékfejlesztési típusok. A termékpiaci stratégiák jelentősége. A termék piaci életgörbéjének és az életgörbe egyes szakaszainak jellemzői. A termékpiaci stratégiák meghatározása, a termékportfólió. Ötletkeresési technikák. Árpolitika, árstratégia Az ár fogalma és szerepe, az árképzési rendszerek. Az árpolitika lényege, célkitűzései. Az árdifferenciálás és az árdiszkrimináció. A fedezeti pont. A fogyasztói árelfogadást és árérzékenységet befolyásoló tényezők. Az értékesítéspolitika, az értékesítési csatornák kiválasztása Az értékesítési csatorna szereplői, fajtái. Az értékesítési rendszer logisztikai és áruforgalmat elősegítő funkciói. A kereskedelem helye és szerepe a piacgazdaságban. A marketing és az elosztási csatornák közötti összefüggés. A franchise. A kommunikációs politika A kommunikáció fogalma és fajtái. A kommunikációs folyamat. A marketingkommunikáció eszközrendszere A marketingkommunikáció lényege. A kommunikációs mix elemei. A reklám szerepe és fejlődése A reklám fogalma és szerepe. A reklám fejlődése. A reklám fajtái. A reklámeszközök és reklámhordozók A reklámeszközök. A reklámhordozók szerepe. A public relations A public relations fogalma, jellemzői. A PR területei. A külső és belső PR. A PR akciók és a szponzorálás. 2009/56. szám Az eladásösztönzés, a személyes eladás Az eladásösztönzés fogalma, funkciói. Az SP módszerek. A személyes eladás fogalma, jellemzői, előnyei. A PS területei. Az eladóval szemben támasztott követelmények. Az eladási magatartás és az értékesítési mód kapcsolata. Az image és az egyedi vállalati arculat Az image lényege, fajtái. A vállalati arculatot befolyásoló tényezők. A CI összetevői: formai és tartalmi elemei. Az egyéb piacbefolyásolási eszközök A védjegy funkciói, típusai. A csomagolás funkciói és típusai. A vevőszolgálat szerepe, lényege A márkaépítés folyamata és a márkahűség. 3. Tájékozódás a Közgazdaságtan témaköreiben (csak emelt szinten) Vizsgaszintek Témák Középszint Tartalmi kiegészítés emelt szinten A közgazdaságtudomány A közgazdaságtan alapfogalmai, alapkérdései. A piac elemei, a keresleti-kínálati függvények. A Marshall-kereszt, egy termék piacának jellemzése. A Marshall-kereszt ábrázolása. A piaci egyensúlytalanság esetei. Számítások a keresleti és kínálati függvény ismeretében. A vállalat és a termelői magatartás A vállalat fogalma, környezete. A technikai és gazdasági hatékonyság. A gazdasági időtávok és azok jelentősége a vállalat életében. A költségek különféle szempontok szerinti csoportosítása. Az átlagköltség függvények közötti összefüggés. A termelési függvény és a költségfüggvények közötti összefüggés, az ezekkel kapcsolatos számítások. Profitkategóriák. Költségek, profitok, számítások a különféle költségek, ill. profitok körében. A vállalat kínálata és a piac jellege Az egyes piacformák jellemzői. A profitmaximum elérésének feltételei tökéletes verseny, ill. monopólium esetén. Az üzemszüneti és fedezeti pont fogalma és tartalma. 2009/56. szám Az optimális termelési mennyiség, az üzemszüneti és fedezeti pont, ill. a profit vagy veszteség tömege. A vállalatok nemzetközi piaci kapcsolatai. Piac – külpiac – világpiac. A külső gazdasági hatások szerepe. A komparatív előnyök kihasználása. A vállalatok külpiacra lépésének formái, fokozatai. A termékek versenye a külpiacon. A makroökonómia alapösszefüggései A mikro- és makroszemlélet különbsége. A makrogazdaság szereplői és a közöttük végbemenő jövedelemáramlások. A makrofolyamatok befolyásolhatósága Az állam feladatai, az állami beavatkozás okai és a lehetséges megoldások. II. A VIZSGA LEÍRÁSA A vizsga részei Középszint Emelt szint Írásbeli vizsga Szóbeli vizsga Írásbeli vizsga Szóbeli vizsga 180 perc 15 perc 180 perc 20 perc 100 pont 50 pont 100 pont 50 pont A vizsgán használható segédeszközök Középszint Emelt szint Írásbeli vizsga Szóbeli vizsga Írásbeli vizsga Szóbeli vizsga A vizsgázó biztosítja szöveges adatok tárolására és megjelenítésére nem alkalmas zsebszámológép, vonalzók NINCS szöveges adatok tárolására és megjelenítésére nem alkalmas zsebszámológép, vonalzók NINCS A vizsgabizottságot működtető intézmény biztosítja NINCS NINCS NINCS NINCS Nyilvánosságra hozandó anyag nincs 2009/56. szám KÖZÉPSZINT Középszint Írásbeli vizsga Szóbeli vizsga 180 perc 15 perc 100 pont 50 pont Feladatlap Választást, rövid választ igénylő feladatok a gazdálkodási ismeretek témaköreiből Számítást igénylő feladatok a gazdálkodási ismeretek témaköreiből Marketing témakörök bemutatása 50 pont 50 pont 50 pont Írásbeli vizsga Általános szabályok A központilag összeállított írásbeli vizsga célja, hogy ellenőrizhető képet adjon a vizsgázó gazdálkodási ismeretek tudásáról az ismeretek, a képességek és az alkalmazás tekintetében egyaránt. A vizsga elősegíti, hogy a vizsgázók teljesítményei, az egyes iskolákban folyó vizsgák összemérhetőek legyenek, és hozzájárulhat ahhoz is, hogy az oktatás eredményessége objektívebben mérhető legyen. Az írásbeli feladatlap tartalmi és formai jellemzői Tartalmi szerkezet A középszintű érettségi vizsgán az írásbeli összes pontszám fele-fele arányban teszt jellegű, illetve számítási feladatok megoldásával érhető el. A központi írásbeli feladatsor ismeretanyagának összeállítása az egyes témakörökhöz tartozó részletes vizsgakövetelményeken alapul. A 15-20 kérdésből álló teszt jellegű kérdéssorban a gazdálkodási ismeretek fogalmai, törvényszerűségei, jelenségei és összefüggései jelennek meg. A gazdálkodási ismeretek számítási feladatainak megoldásai alkalmazás jellegű követelményekre is építenek. Kompetenciák % Alapfogalmak ismerete, definiálása és alkalmazása Teszt jellegű kérdéssor Törvények, szabályok és összefüggések ismerete és alkalmazása Pontos számolás, az eredmények értékelése, feladatmegoldás Számítási feladatsor Összefüggések ábrázolása és értelmezése Összesen Lehetséges feladattípusok Feleletválasztás Igaz-hamis állítások Definíciók Kifejtő kérdések Dokumentumok összeállítása Számítási feladatok A feladatokra, részfeladatokra javasolt maximális pontszámok a feladatok, részfeladatok nehézségi fokát tükrözik. 2009/56. szám A feladatok és a feladatsor jellemzői Feleletválasztás Adott alternatívákból a helyes válasz megjelölése a tananyag összefüggéseinek megértését igényli. Igaz-hamis állítások Néhány állítást tartalmaz a feladatrész. A vizsgázóknak el kell dönteniük, hogy ezek az állítások szerintük igazak-e vagy sem. A válasz akkor teljes értékű, ha a vizsgázó néhány mondattal helyesen indokolja választását. Definíciók Egyszerű, rövid választ igénylő feladatok, legtöbbször pontosan körülírható válaszokat várnak a tanulóktól. A feladatok a részletes követelményekben meghatározott tartalmak tudására irányulnak. Kifejtő kérdések Néhány összefüggő mondatban kell kifejteni a válaszokat. A feladatok a részletes követelményekben meghatározott tartalmak tudására irányulnak. Dokumentumok összeállítása Megadott adatok vagy információk alapján a gazdálkodási ismeretek témaköreiben megismert és alkalmazott dokumentumok összeállítását kívánja meg a tanulóktól. Számítási feladatok A tanult összefüggések ismeretében különböző számításokat kell elvégezni, számadatokat néhány mondattal értékelni a gazdálkodási ismeretek témaköreiből. Az írásbeli feladatlap értékelése A feladatok értékelésénél kötelező a központilag összeállított javítási-értékelési útmutatónak való megfelelés. Az egyes kérdésekre és feladatokra adható pontszámokat az útmutató tartalmazza. A javítás során az útmutatóban meghatározott pontozást kell alkalmazni. Szóbeli vizsga Általános szabályok A szóbeli vizsgára minimum 20, maximum 30 tételt kell készíteni, a tételsor frissítésének szükségességét évente meg kell vizsgálni. A szóbeli vizsgán semmilyen segédeszköz nem használható. A szóbeli tételsor tartalmi és formai jellemzői Tételtípusok Minden szóbeli tétel marketing témakörű. Minden feladat egy témakör általános bemutatását, a témakör meghatározott részeinek részletesebb kifejtését igényli gyakorlati példák ismertetésével. A tételcímek jellemzői, összeállításuk A tételek összeállításánál törekedni kell a változatos, a problémamegoldást ösztönző, egyértelmű megfogalmazásokra. A szóbeli vizsga alapvetően a marketing alapfogalmaira, az ezekhez kapcsolódó jelenségekre, összefüggésekre és törvényekre épülő, a marketing szemlélet elsajátításának bemutatását igényli a vizsgázóktól. A szóbeli vizsgán kiderül, hogy a vizsgázó képes-e a tényeket, a fogalmakat, a törvényszerűségeket szabatosan definiálni, megszerzett ismeretei felhasználásával marketing jelenségeket megmagyarázni, összefüggéseket alkalmazni, és a folyamatokat összehasonlítani. 2009/56. szám Tartalmi szerkezet A szóbeli témakörei A marketing kialakulásának, fogalmának, fejlődésének ismerete A piac, a piaci környezet elemzése A fogyasztói vásárlói magatartás tényezői A célpiaci marketing A marketing információs rendszere A piackutatás fajtáinak, módszereinek megfogalmazása A piackutatás felhasználási területei A termékpolitika és árpolitika értelmezése Az értékesítési csatornák kiválasztása A kommunikáció-marketingkommunikáció A reklám szerepe, reklámeszközök, reklámhordozók A public relations értelmezése Az eladásösztönzés, a személyes eladás Az image és az egyedi vállalati arculat megfogalmazása Az egyéb piacbefolyásolási eszközök összevetése A szóbeli vizsgarész értékelése A szóbeli feleletet a vizsgakövetelmények szerint az alábbi szempontok és kompetenciák alapján kell értékelni: Szempontok, kompetenciák Pontszámok A feladat megértése, tématartás, a lényeg kiemelése Alapfogalmak ismerete, definiálása és alkalmazása Törvények, szabályok, összefüggések értelmezése Világosság, szabatosság, a felelet felépítése, a szakmai nyelv alkalmazása SZÓBELI ÖSSZPONTSZÁM: EMELT SZINTŰ VIZSGA Emelt szint Írásbeli vizsga Szóbeli vizsga 180 perc 20 perc 100 pont 50 pont Feladatlap Választást, rövid választ igénylő feladatok a gazdálkodási ismeretek témaköreiből Számítási és geometriai feladatok a gazdálkodási ismeretek és a közgazdaságtan témaköreiből Marketing témakörök problémaközpontú bemutatása 50 pont 50 pont 50 pont 2009/56. szám Írásbeli vizsga Általános szabályok Tartalmi szerkezet A feladatlap ismeretanyagának kiválasztása a témakörökhöz tartozó részletes követelményeken alapul, a feladattípusok pedig a képesség jellegű követelményeknek felelnek meg. Az írásbeli feladatok megoldásánál használható eszközök, amelyeket a vizsgázók hoznak magukkal: szöveges adatok tárolására és megjelenítésére nem alkalmas zsebszámológép, vonalzók. Az írásbeli feladatlap jellemzői Lehetséges feladattípusok Feleletválasztás Igaz-hamis állítások Definíciók Kifejtő kérdések Dokumentumok összeállítása Számítási és geometriai feladatok A feladatok és a feladatsor jellemzői Feleletválasztás Adott alternatívákból a helyes válasz megjelölése a tananyag összefüggéseinek megértését igényli. Igaz-hamis állítások Néhány állítást tartalmaz a feladatrész. A vizsgázóknak el kell dönteniük, hogy ezek az állítások szerintük igazak-e vagy sem. A válasz akkor teljes értékű, ha a vizsgázó néhány mondattal helyesen indokolja választását. Definíciók Egyszerű, rövid választ igénylő feladatok, legtöbbször pontosan körülírható válaszokat várnak a tanulóktól. A feladatok a részletes követelményekben meghatározott tartalmak tudására irányulnak. Kifejtő kérdések Néhány összefüggő mondatban kell kifejteni a válaszokat. A feladatok a részletes követelményekben meghatározott tartalmak tudására irányulnak. Dokumentumok összeállítása Megadott adatok vagy információk alapján a gazdálkodási ismeretek témaköreiben megismert és alkalmazott dokumentumok összeállítását kívánja meg a tanulóktól. Számítási és geometriai feladatok A tanult összefüggések ismeretében különböző számításokat kell elvégezni, függvényeket ábrázolni, számadatokat, ábrákat néhány mondattal értékelni a gazdálkodási ismeretek és a közgazdaságtan témaköreiből. Az írásbeli feladatlap értékelése A feladatok értékelésénél kötelező a javítókulcsnak való megfelelés. A javítókulcstól való eltérés lehetőségeit a konkrét feladatlapok javítási-értékelési útmutatói jelzik. A többletmegoldások a végső pontszámba nem számíthatók bele. 2009/56. szám Szóbeli vizsga Általános szabályok A szóbeli vizsgára minimum 20 tételt kell készíteni, a tételsor frissítésének szükségességét évente meg kell vizsgálni. A szóbeli vizsgán semmilyen segédeszköz nem használható. A szóbeli tételsor tartalmi és formai jellemzői A szóbeli vizsga a marketing jelenségek és események tematikus szempontú (problémaközpontú) bemutatását kívánja a tanulóktól. A marketing események és jelenségek problémaközpontú bemutatása nem igényel a témakörökben megjelenőknél több konkrét ismeretet, hanem az elsajátítottak alkalmazását várja el. A szóbeli feleleteket a vizsgakövetelmények szerint az alábbi szempontok és kompetenciák alapján a szaktárgyi bizottság értékeli: A felelet elbírálásakor nagy súllyal szerepeljen a feladat megértése, a tématartás, a lényeg kiemelése, a jelenségek, összefüggések megmagyarázása, alkalmazása, marketing folyamatok törvényszerűségekkel történő összehasonlítása. Értékelni kell az alapfogalmak ismeretét, definiálását és alkalmazását. Minden tételnél meg kell követelni 1-2 alapfogalom, törvényszerűség szakszerű ismeretét, és a törvények, szabályok, összefüggések értelmezését. A feleletek felépítése legyen világos, megfogalmazása szabatos. A vizsgán értékelni kell, hogy a vizsgázó a szakmai nyelvet hogyan alkalmazza. A maximális pontszám feltétele, hogy a vizsgázó a tételben szereplő, illetve közvetlenül ahhoz kapcsolódó marketing ismeretekről lényegre törően, logikusan szerkesztett, önálló előadásban és helyes nyelvhasználattal adjon számot. Biztosan ismerje a tényanyagot, egyértelműen és helyesen használja a marketing fogalmakat. Képes legyen egyszerűbb piaci, marketing problémák megvilágítására, az események közötti összefüggések bemutatására. Tartalmi szerkezet A szóbeli témakörei: A piaci környezet elemzése A fogyasztói és szervezeti vásárlói magatartás A célpiaci marketing, piacszegmentálás A marketing információs rendszere A piackutatás A termékpolitika, termékfejlesztés Árpolitika, árstratégia Az értékesítéspolitika, az értékesítési csatornák kiválasztása A kommunikációs politika A reklám A public relations Az eladásösztönzés, a személyes eladás Az image és az egyedi vállalati arculat Egyéb piacbefolyásolási eszközök A tételcímek jellemzői, összeállításuk A tételek összeállításánál törekedni kell a változatos, a problémamegoldást ösztönző, egyértelmű megfogalmazásokra. A szóbeli vizsgarész értékelése A szóbeli feleletet a vizsgakövetelmények szerint az alábbi szempontok és kompetenciák alapján kell értékelni: Szempontok, kompetenciák Pontszámok A feladat megértése, tématartás, a lényeg kiemelése Alapfogalmak ismerete, definiálása és alkalmazása Törvények, szabályok, összefüggések értelmezése Világosság, szabatosság, a felelet felépítése, a szakmai nyelv alkalmazása SZÓBELI ÖSSZPONTSZÁM: 50” 2009/56. szám

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes